**M E G Á L L A P O D Á S**

továbbképző tanfolyamok minősítési eljárásba vételére, valamint a pontjóváírással kapcsolatos feladatok ellátására

Amely létrejött egyrészről a/az

Székhelye: **..**

Cégjegyzékszám: **..**

Adószáma: **..**

Statisztikai számjele: **..**

Bankszámlaszáma: **..**

Képviseli: **..**

mint megbízó, a továbbiakban **Megbízó**, másrészről a

**Pécsi Tudományegyetem**

Székhelye: **7622 Pécs, Vasvári Pál u. 4.**

Intézményi azonosító: **FI 58544**

Adószám: **19308681-4-02**

Csoport azonosító szám: **17783941-5-02**

Statisztikai számjel: **19308681-8542-563-02**

Bankszámlaszáma: **11731001-23135378**

Képviseli: **Dr. Nyitrai Miklós, dékán**

(a szerződéssel érintett szervezeti egység: Általános Orvostudományi Kar, továbbiakban: **ÁOK**) mintmegbízott, a továbbiakban **Megbízott,**

között az alulírott helyen és napon az alábbi tárgyban és feltételekkel.

**A szerződés tárgya**

1. A Megbízó megbízza a Megbízottat a 64/2011. (XI. 29.) NEFMI rendelet (továbbiakban: Rendelet) 1. § (1) bekezdésében nevesített egészségügyi tevékenységet végzők számára szervezett továbbképző tanfolyam minősítésre történő befogadásával és a tanfolyam pontszámjavaslattal történő ellátásával.

**A Megbízott jogai és kötelezettségei**

1. A Megbízott köteles a Megbízó által a [www.oftex.hu](http://www.oftex.hu), ill. a www.gyoftex.hu portálon (továbbiakban: OFTEX, ill. GYOFTEX portál) keresztül benyújtott tanfolyamok befogadására, pontszámajánlással történő ellátására, majd az OKFŐ felé továbbítására.
2. A Megbízott köteles a Megbízó által az 2. pont alatt nevesített tanfolyamokon résztvevők pontjóváírásával kapcsolatos feladatok ellátására.
3. A Megbízott a megbízatást az ÁOK Szak- és Továbbképző Központjának igazgatója, mint szakmai vezető irányítása alatt végzi a Szak- és Továbbképző Központ ügyrendje által meghatározottak szerint.
4. A Megbízott az 2. pontban megjelölt feladatait a Rendelet 4. § (2) bekezdésében foglaltak alapján végzi.
5. A Megbízott a 2. pont szerint befogadott tanfolyamok OKFŐ által a Rendelet 6. § (2) bekezdésében foglaltaknak megfelelően kihirdetett pontértékét a 8. pont alatt részletezett bírálati díj Pécsi Tudományegyetemre történő beérkezését követően 7 munkanapon belül az OFTEX, ill. GYOFTEX portálon közzé teszi.
6. A tanfolyam lebonyolítását követő 30 napon belül a Megbízó összesített kimutatást készít, és megküldi azt a Megbízott részére.
7. A Megbízott a „Tanfolyam részvételi jelentése” postán történő beérkezését követően véglegesíti és közzé teszi a résztvevők megszerzett pontjait az OFTEX, ill. GYOFTEX portálon legkésőbb a 9. pont alatt részletezett pontjóváírási díj Egyetemhez történő beérkezését követően 7 munkanapon belül.

**A Megbízó jogai és kötelezettségei**

1. A Megbízó a Megbízott 2. pont alatti tevékenységéért bírálati díjat fizet, melyet a Megbízott számláz a Megbízó által benyújtott minden tanfolyam után az általa megadott számlázási névre és címre. **A tanfolyam bírálati díja .., - Ft / tanfolyam.**
2. A Megbízó a Megbízott részére a tanfolyam lebonyolítása után az OFTEX, ill. GYOFTEX portálon keresztül, valamint postán elküldött „Tanfolyam részvételi jelentés” alapján számla ellenében **pontjóváírási és kezelési díjat fizet,** melynek összege **.., - Ft /fő.**
3. A Megbízó a megbízási díjból levonást nem eszközöl tekintettel arra, hogy a 2007. évi CXXVII. ÁFA törvény 85. § (2) bekezdés b) pontja alapján a megbízás tárgyát képező tevékenység adó alóli mentességet élvez „Adó alóli mentesség a tevékenység közérdekű jellegére való tekintettel” jogcímen.

**A szerződés időbeli hatálya, módosítása, megszüntetése**

1. A jelen szerződés mindkét Fél általi aláírás napján lép hatályba és határozatlan időtartamra szól.
2. A szerződés módosítását bármely Fél bármikor jogosult kezdeményezni. A szerződés módosítása kizárólag írásban, a Felek kifejezett megállapodása alapján tehető érvényesen és a szerződésmódosításra egyebekben a szerződés megkötésére vonatkozó rendelkezéseket kell alkalmazni.
3. A Felek jogosultak a szerződésben nem nevesített, továbbképzéshez kapcsolódó egyéb szolgáltatásokra egyedi szerződéseket kötni.
4. A Felek a szerződést 30 napos határidővel egyoldalú írásbeli nyilatkozattal felmondhatják (rendes felmondás). Amennyiben bármelyik fél általi rendes felmondás alkalmatlan időre esik, úgy köteles a másik félnek a felmondással okozott kárt megtéríteni, kivéve, ha a felmondásra ezen fél szerződésszegése miatt került sor.

**Egyéb rendelkezések**

1. A Felek kijelentik, hogy ismerik és alkalmazzák a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről szóló Európai Parlament és a Tanács (EU) 2016/679 rendeletét (GDPR). Felek a GDPR 6. cikk (1) e) pontja szerint közfeladat végrehajtása érdekében továbbítják és kezelik a szerződésben szereplő kapcsolattartók, szerződés teljesítésében résztvevő személyek személyes adatait a szerződéssel összefüggő kapcsolattartáshoz, jelen szerződésben vállalt kötelezettségek teljesítéséhez, mint adatkezelési célhoz szükséges mértékben és ideig. Ezen adatok tekintetében mindkét Fél önálló adatkezelőnek minősül. Felek kötelezettséget vállalnak a személyes adatok GDPR-nak megfelelő kezelésére, amelynek betartásáért a saját adatkezelésük vonatkozásában önállóan felelnek Felek kijelentik továbbá, hogy a szerződésben képviseleti, illetve kötelezettségvállalási joggal rendelkező személyek szerződésen szereplő adatai, az információs önrendelkezési jogról és az információszabadságról szóló 2011. évi CXII. törvény 3. § 6. pontja szerint közérdekből nyilvános adatnak minősülnek a szerződéskötésre, illetve a kötelezettségvállalásra jogosultság megállapítása céljából.
2. Felek rögzítik, hogy **..** napjától a jelen szerződés szerint járnak el, ezért a Megbízó vállalja, a jelen szerződés hatálybalépéséig terjedő időtartamra megfizeti a 4. pont szerinti díjat.
3. Felek kötelesek egymást értesíteni az adataikban bekövetkező változásokról. A közlés elmulasztásából, illetve késedelmes megtételéből adódó károk, következmények teljes mértékben a Megbízottat terhelik.
4. A szerződésben nem szabályozott kérdésekben a Polgári Törvénykönyv, valamint az egyéb vonatkozó jogszabályok rendelkezéseit kell alkalmazni.
5. A Felek megállapodnak, hogy a jelen szerződésből eredő esetleges vitás kérdéseket elsősorban egymás közötti egyeztetés útján rendezik. Ennek sikertelensége esetére a per tárgya szerint hatáskörrel rendelkező pécsi székhelyű rendes bíróság kizárólagos illetékességét kötik ki.

Jelen szerződést a felek elolvasták, értelmezték, és mint akaratukkal mindenben megegyezőt, jóváhagyólag aláírták.

Jelen szerződés három eredeti, egymással mindenben megegyező példányban készült, amelyből egy példány a Megbízót, kettő példány a Megbízottat illeti.

Kelt: Pécs, 202**..**

|  |  |
| --- | --- |
| **……………………………………….** | **……………………………………….** |
| **..** | Pécsi Tudományegyetem |
| **..** | Képv.: Dr. Nyitrai Miklós dékán |
| **Megbízó** | **Megbízott** |

**Ellenjegyzések a PTE részéről:**

|  |  |  |
| --- | --- | --- |
| **……………………………………….** | **……………………………………….** | |
| **..** | **..** | |
| pénzügyi ellenjegyzés | szakmai ellenjegyzés |  |